Sachin Pilot Rajasthan Government Grameen Vikas - लॉकडाउन के बाद ग्रामीण विकास कार्यों में लाएंगे तेजी- Sachin Pilot | Patrika News
Sachin Pilot Rajasthan Government Grameen Vikas
ग्रामीण विकास एवं पंचायती राज विभाग के अधिकारियों के साथ सभी जिला परिषदों के मुख्य कार्यकारी अधिकारियों की वीडियो कान्फ्रेंस के जरिये समीक्षा बैठक
Published: 21 May 2020, 09:45 PM IST
लॉकडाउन के बाद ग्रामीण विकास कार्यों में लाएंगे तेजी
उप मुख्यमंत्री सचिन पायलट ( Sachin Pilot ) ने सभी जिला परिषद ( zila parishad ) के मुख्य कार्यकारी अधिकारियों को कोरोना वैश्विक महामारी के कारण जारी लॉकडाउन की समाप्ति के बाद ग्रामीण विकास एवं पंचायती राज विभाग की विभिन्न योजनाओं के तहत क्रियान्वित किये जा रहे कार्यों में तेजी लाने एवं कार्यकुशलता बढ़ाने के निर्देश दिये हैं। पायलट आज ग्रामीण विकास एवं पंचायती राज विभाग के अधिकारियों के साथ सभी जिला परिषदों के मुख्य कार्यकारी अधिकारियों की वीडियो कान्फ्रेंस के जरिये समीक्षा बैठक ले रहे थे।
प्रधानमंत्री आवास योजना ग्रामीण की समीक्षा करते हुए पायलट ने कहा कि आवास स्वीकृति के समय ही लाभार्थी को मनरेगा के तहत 90 कार्य दिवस की मस्टररोल आवश्यक रूप से जारी करें जिससे कि लाभार्थी को मनरेगा के तहत 90 मानव दिवसों द्वारा 19,800 रूपये का पूर्ण लाभ मिल सकें।
पायलट ने लॉकडाउन के कारण रोजगार के अभाव में विभिन्न प्रदेशों से लौटे प्रवासी श्रमिकों के जॉब कार्ड जारी करने के लिए सरलीकृत प्रक्रिया अपनायी जाकर अविलम्ब जॉब कार्ड जारी कर रोजगार उपलब्ध करवाने के निर्देश दिये। साथ ही मनरेगा के कार्यों पर मेट लगाने के लिए रोटेशन एवं रोस्टर प्रक्रिया अपनाने तथा निर्धारित अनुपात में महिला मेट लगाने के निर्देश भी दिए।
वी.सी. में अतिरिक्त मुख्य सचिव, ग्रामीण विकास एवं पंचायती राज विभाग राजेश्वर सिंह, विशिष्ट शासन सचिव, ग्रामीण विकास एवं आयुक्त मनरेगा पी.सी. किशन तथा ग्रामीण विकास एवं पंचायती राज विभाग के अधिकारी भी मौजूद रहे।
Sachin Pilot zila parishad
मनरेगा में राजस्थान ने श्रमिक नियोजन का पिछले 10 साल का रिकॉर्ड तोड़ा: पायलट
महामारी-बेरोजगारी में संभाल रही मनरेगा
कांग्रेस ने मजदूरों का दर्द समझा, भाजपा गलत-पायलट... बसों की जगह टैक्सी, मोटरसाइकिल के नम्बर दिए-पूनिया
उप मुख्यमंत्री से वीसी में बोले व्यापारी.... राजस्व की हानि होगी, कालाबाजारी भी बढ़ेगी
पहले चार लाख, अब महज 10 हजार ही मजदूर
घर नहीं जा पाएंगे विदेश से लौटने वाले राजस्थानी